ສືບຕໍ່ກອງປະຊຸມເທື່ອທີ 27, ຄະນະປະຈຳສະພາແຫ່ງຊາດ
(VOVWORLD) - ສືບຕໍ່ກອງປະຊຸມເທື່ອທີ 27, ຄະນະປະຈຳສະພາແຫ່ງຊາດ ຫວຽດນາມ, ຕອນເຊົ້າວັນທີ 19 ກັນຍາ ທີ່ຮ່າໂນ້ຍ,
ຄະນະປະຈຳສະພາແຫ່ງຊາດໄດ້ປະກອບຄຳເຫັນໃສ່ບົດລາຍງານສັງລວມຂອງລັດຖະບານ, ປະທານສານປະຊາຊົນສູງສຸດ, ອົງການໄອຍະການປະຊາຊົນສູງສຸດຕໍ່ການປະຕິບັດມະຕິຂອງສະພາແຫ່ງຊາດກ່ຽວກັບການຕິດຕາມຫົວເລື່ອງສະເພາະ ແລະ ຊັກຖາມທີ່ກອງປະຊຸມສະໄໝສາມັນສະພາແຫ່ງຊາດ.
ບັນດາຜູ້ແທນໄດ້ຕີລາຄາສູງໝາກຜົນທີ່ບັນລຸໄດ້ກ່ຽວກັບການປະຕິບັດບັນດາມະຕິຂອງສະພາແຫ່ງຊາດກ່ຽວກັບການຊັກຖາມສຳລັບບັນດາຂົງເຂດຄື: ບັນຫາພາຍໃນ, ຊັບພະຍາກອນ ແລະ ສິ່ງແວດລ້ອມ, ການສຶກສາ ແລະ ບຳລຸງສ້າງ, ກະສິກຳ, ວັດທະນະທຳ, ກິລາ ແລະ ການທ່ອງທ່ຽວ ແລະ ສາທາລະນະສຸກ.
ຕອນບ່າຍວັນທີ 19 ກັນຍາ, ຄະນະປະຈຳສະພາແຫ່ງຊາດໄດ້ປະກອບຄຳເຫັນໃສ່ຮ່າງກົດໝາຍສະບັບປັບປຸງ, ເພີ່ມເຕີມບັນດາກົດໝາຍທີ່ມີຂໍ້ກຳນົດກ່ຽວຂ້ອງເຖິງການວາງແຜນຜັງສະບັບປັບປຸງ.